text: Vi laver vores egen strøm
  16 april 2011 kl. 11.09
  En familie i Grindsted har brugt 300.000 kroner på at opsætte deres egen vindmølle hjemme på grunden. 
  Danskerne har fået øjnene op for privat vindenergi.
  
  Med far, mor og fire teenagesønner kunne el-regningen før godt løbe op for familien Baarsgaard fra Hinnum ved Grindsted. 
  Men nu har familien investeret 300.000 kroner i en seks kilowatt husstandsvindmølle. 
  Møllen er 15 meter høj og koblet på familiens elmåler.
  Når det er gang i møllen forsyner den ikke alene hustanden med el. Den leverer også overskydende strøm tilbage til nettet.
  
  Flere køber deres egen vindmølle 
  Efter Folketinget sidste år ændrede reglerne for afregning af strøm, er interessen for at opstille sin egen vindmølle steget blandt danskerne.
  Den stigende efterspørgsel mærker de bl.a. hos virksomheden "Build a Mill" i Esbjerg, der sælger vindmøller som samlesæt.
  